Данецк

**Дане́цк** (; да 1924 і ў 1941—1943 роках — *Юзаўка*, у 1923 року — *Троцк*, у 1923—1941 і 1943—1961 роках — *Сталіна*) — места на паўднёвым усходзе Ўкраіны, на рацэ Кальміўс. Адміністрацыйны цэнтар Данецкай вобласьці. Плошча 570,7 км². Насельніцтва 927,2 тыс. чал. (2017). Знаходзіцца за 600 км на паўднёвы ўсход ад Кіева. Вузел чыгунак і аўтамабільных дарог, аэрапорт.

Данецк — разьвіты мэгаполіс, вялікі прамысловы і фінансавы цэнтар усходу Ўкраіны, г. зв. «шахтарская» сталіца.

## Агульныя зьвесткі
* Даўжыня з поўначы на поўдзень — 28 км;
* Даўжыня з усходу на захад — 55 км;
* Колькасьць раёнаў — 9;
* Колькасьць пляцаў — 21;
* Колькасьць вуліцаў, бульвараў, праспэктаў — 2200;
* Агульная даўжыня вуліцаў — 2500 км;
* Вадасховішчы — Кальміўскае вадасховішча (60 га), Данецкае мора (206 га);
* Рэкі — 5: Кальміўс; Асмолаўка (13 км); Чарапашкіна (23 км); Скамарошка; Бахмутка.
* Колькасьць тэрыконаў — 125.

## Этымалёгія назвы
Места арымала сваю назву ад рэчкі Северскі Данец, што цячэ на поўначы Данецкай вобласьці.

## Гісторыя

* 1779: заснаваньне сяла Аляксандраўка на месцы сучаснага Данецку.
* 1869: валіец Джон Юз распачаў будову мэталюргічнага заводу з працоўным селішчам (пасадам) Юзаўка або Юзава; гэтая дата лічыцца афіцыйным заснаваньнем Данецку.
* 1872: станцыя Канстантынаўскай чыгункі.
* 1917: атрымаў статус места.
* 1932: цэнтар вобласьці.
* 1970: ЮНЭСКО прызнала Данецк найлепшым прамысловым местам у сьвеце.
* 1978—2006: насельніцтва места перавышала 1 млн чалавек.

## Насельніцтва
Рэальная колькасьць насельніцтва гораду значна адрозьніваецца ад насельніцтва ў межах ня толькі праз аглямэратыўнасьць, але і празь няўзгодненасьць адміністрацыйных межаў паміж Данецкам і Макееўкай. Гэтак, вялікія мікрараёны Данскі і Ўсходні апынуліся за рысай гораду, і юрыдычна не адносяцца да тэрыторыі места. Рэальнае насельніцтва гораду (без аглямэрацыі) складае каля 1,2 млн жыхароў.

* 1926 — 174 тыс. чал.
* 1939 — 474 тыс. чал.
* 1959 — 708 тыс. чал.
* 1971 — 891 тыс. чал.
* 1991 — 1160,7 тыс. чал.
* 2001 — 1033,4 тыс. чал.

Нацыянальны склад (2001):

## Эканоміка
Эканоміку места складаюць 200 прамысловых прадпрыемстваў з аб’ёмам вытворчасьці больш за 5 млрд грн. і звыш 20000 прадпрыемстваў малога і сярэдняга бізнэсу, на якіх працуюць каля 180 тысячаў чалавек.

Прадпрыемствы па здабычы каменнага вуглю, чорнай і каляровай мэталюргіі, машынабудаваньня (вытворчасьць горнага, мэталюргічнага і іншага абсталяваньня, лядоўняў, кабэля, ровараў і інш.), хімічнай (заводы: хімічных рэактываў, плястмасаў і інш.) і коксахімічнай, харчовай, лёгкай (у тым ліку баваўнянай) прамысловасьці.

## Галерэя
### Культавыя збудаваньні

Файл:DonetskCathedral.jpg|Катэдральны сабор
Файл:Donetsk kommunar4.jpg|Праваслаўная царква
Файл:Donetsk greko-katolicheskiy hram.jpg|Грэка-каталіцкая царква
Файл:Donetsk hram georgia pobedonosca.jpg|Царква Сьв. Георгія
Файл:Donetsk kostel.jpg|Каталіцкі касьцёл
Файл:Donetsk svyato voskresenskiy hram.jpg|Царква Ўваскрасеньня Гасподняга
Файл:Свято-Покровский храм (03).jpg|Царква Покрыва Прасьв. Багародзіцы


### Сучасная архітэктура

Файл:Green Plaza 04.jpg|Green Plaza
Файл:PlanetariumDonetsk.jpg|Данецкі плянэтар
Файл:Kings tower 4.jpg|Жылы комплекс King's Tower
Файл:Kalmius. Donets'k, Ukraine.JPG|Мост праз Кальміўс


## Месты-сябры
*  Шэфілд, Вялікабрытанія
*  Бохум, Нямеччына
*  Шарлеруа, Бэльгія
*  Таранта, Італія
*  Дэтройт, ЗША
*  Масква, Расея
*  Вільня, Летува
*  Растоў-на-Доне, Расея

## Крыніцы

## Вонкавыя спасылкі
* Афіцыйны сайт мескага галавы